નાયડુ વિરોધપક્ષે 10 વર્ષ બેઠા પછી 2014માં સત્તામાં પાછા ફર્યા હતા. હવે તેમને ભાગે આંધ્ર પ્રદેશના સ્પેશિઅલ સ્ટેટનો મુદ્દો મજબુત પણે ઉઠાવ્યો નથી તેના માટે તેમજ રાજધાની , અમરાવતી અને પોલાવરમ સિંચાઈ પ્રોજેક્ટ માટે જમીન સંપાદનની કામગીરી માટે ગંભીર ટીકાઓનો સામનો કરવાનો આવ્યો છે. ઉપરોક્ત બંને પ્રકલ્પોમાં નાગરિક સમાજનો અને તેમાં જમીન કે આજીવિકા ગુમાવનારા લોકોનો નોંધપાત્ર વિરોધનો પણ સામનો કરવો પડ્યો છે. રાજ્ય પુનઃરચના અધિનિયમ, 2014 અમલમાં મુકવામાં કે નવા રાજ્યનું નિર્માણ કરવા માટે પુરતુ ભંડોળ કે પ્રોજેક્ટ માટે નાયડુ કેન્દ્ર સરકારમાં તેમની પહોંચનો ઉપયોગ કરી શક્યા નથી. આ નિષ્ફળતાઓએ નાયડુ સામે એન્ટિ-ઇન્કમ્બન્સી મૂડમાં વધારો કર્યો છે. પરિણામ સ્વરૂપે, ટીડીપી મે 2019ની ચૂંટણીમાં અસરકારક વહીવટીતંત્ર માટેના એક રોલ મોડેલ બનવાની તેની ખરડાયેલી ઇમેજ સાથે મેદાનમાં ઉતરી છે. નાયડુએ 2000ના દાયકામાં તેમના કાર્યકાળ દરમિયાન ઇન્ફોર્મેશન ટેકનોલોજી સેક્ટરને હૈદરાબાદમાં ખેંચી લાવીને એ ઇમેજ ઉભી કરી હતી.